આ પાણી પુરવઠા જૂથ યોજનામાં કોટબા અને ધવલીદોડ ગામનો સમાવેશ કરી મુખ્ય માર્ગ ઉપર આવેલા ડેમથી કોટબા બસ સ્ટેન્ડ સુધી પાઇપ લાઇનની કામગીરી કરવામાં આવેલી છે, પરંતુ આ પાઇપલાઇનને બે વર્ષ થવા આવ્યા છતાંયે આ બંને ગામોમાં પાણી પ્રવાહ સપ્લાય માટે કનેકશનો કે જોડાણ જ આપવામાં આવ્યા નથી આમ અહીં તો પાણી કૂવામાં હોય તો હવાડામાં આવે એ ઉકિતને પલટીને પાણી ડેમમાં ભરપૂર છે તેમ છતાંયે આ બંને ગામોના ઢોર ઢાંખર માટે હવાડાનું નિર્માણ કરાયંુ છે પરંતુ ડેમનું પાણી હવાડામાં આવતું જ નથી, જેથી આ કોટબા અને ધવલીદોડ ગામના રહીશો પાણી પુરવઠા યોજનામાં લાખોનું આંધણ થવા છતાંયે પાણી વિના અનેક મુશ્કેલીઓનો સામનો કરી રહ્યા છે.